Temeljem članka 40. stavka 4. Zakona o komunalnom gospodarstvu („Narodne novine“ broj 68/18 i 110/18) i članka 45. Statuta Općine Antunovac («Službeni glasnik Općine Antunovac» broj 2/13, 3/18 i 7/19), Općinski načelnik Općine Antunovac dana 11. prosinca 2019. godine, donosi

**PRIJEDLOG ODLUKE**

**o izmjenama i dopunama**

**Odluke o osnivanju Vlastitog pogona Općine Antunovac**

Članak 1.

 Odluka o osnivanju Vlastitog pogona Općine Antunovac („Službeni glasnik Općine Antunovac“ broj 2/08 i 7/09) mijenja se i dopunjuje odredbama ove Odluke.

Članak 2.

 Članak 3. mijenja se i glasi:

 „Vlastiti pogon se osniva za obavljanje slijedećih komunalnih djelatnosti:

* održavanje nerazvrstanih cesta,
* održavanje javnih površina na kojima nije dopušten promet motornim vozilima,
* održavanje građevina javne odvodnje oborinskih voda,
* održavanje javnih zelenih površina,
* održavanje građevina, uređaja i predmeta javne namjene,
* održavanje groblja i krematorija unutar groblja,
* održavanje čistoće javnih površina,
* održavanje javne rasvjete,
* usluge ukopa pokojnika unutar groblja.“.

Članak 3.

 U članku 5. stavak 2. mijenja se i glasi:

 „Vlastiti pogon osniva se kao organizacijska jedinica Jedinstvenog upravnog odjela.“.

Članak 4.

 U članku 8. stavak 1. mijenja se i glasi:

 „Za obavljanje poslova iz djelokruga Vlastitog pogona utvrđuje se slijedeći unutarnji ustroj:

 1. upravitelj,

 2. komunalni djelatnici na održavanju,

 3. komunalni djelatnici.“.

Članak 5.

 U članku 19. stavak 2. mijenja se i glasi:

 „Upravitelja Vlastitog pogona imenuje i razrješava Općinski načelnik Općine Antunovac.“.

 Iza stavka 2. dodaje se novi stavak 3. koji glasi:

 „Upravitelj Vlastitog pogona kao organizacijske jedinice Jedinstvenog upravnog odjela je pročelnik Jedinstvenog upravnog odjela.“.

Članak 6.

Ovaj Prijedlog Odluke daje se na usvajanje Općinskom vijeću Općine Antunovac.

Članak 7.

 Ova Odluka stupa na snagu osmog dana od dana objave u „Službenom glasniku Općine Antunovac“, a počinje se primjenjivati od 01. siječnja 2020. godine.

KLASA: 023-04/09-01/01

URBROJ: 2158/02-01-19-2

U Antunovcu, 11. prosinca 2019. godine

 Općinski načelnik

 Davor Tubanjski, bacc. ing. agr.